CELEX: 32010R0277
Language: et
Date: 2010-03-31 00:00:00
Title: Komisjoni määrus (EL) nr 277/2010, 31. märts 2010 , milles käsitletakse 6-fütaasi lubamist nuumamiseks ja tõuaretuseks ettenähtud kodulindude (v.a broilerkalkunid), munalindude ja sigade (v.a emised) söödalisandina (loa omanik Roal Oy) (EMPs kohaldatav tekst)

1.4.2010   
            
            
               ET
            
            
               Euroopa Liidu Teataja
            
            
               L 86/13
            
         KOMISJONI MÄÄRUS (EL) nr 277/2010,
   31. märts 2010,
   milles käsitletakse 6-fütaasi lubamist nuumamiseks ja tõuaretuseks ettenähtud kodulindude (v.a broilerkalkunid), munalindude ja sigade (v.a emised) söödalisandina (loa omanik Roal Oy)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadile loa andmiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Trichoderma reesei (CBS 122001) abil toodetud ensüümipreparaadi 6-fütaas (EC 3.1.3.26) lubamist nuumamiseks ja tõuaretuseks ettenähtud kodulindude (v.a broilerkalkunid), munalindude ja sigade (v.a emised) söödalisandina ning selle liigitamist söödalisandite kategooriasse „zootehnilised söödalisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. novembri 2009. aasta arvamuses (2) järeldusele, et Trichoderma reesei (CBS 122001) abil toodetud ensüümipreparaat 6-fütaas (EC 3.1.3.26) ei avalda kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab loomade tootlikkust. Toiduohutusameti arvates ei ole vaja turustusjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi söödas analüüsimise meetodi kohta.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal 2009; 7(11):1380.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a12
               
               
                  Roal Oy
               
               
                  6-fütaas
                  EC 3.1.3.26
               
               
                  
                               
                           
                           
                              Söödalisandi koostis
                              
                                           
                                       
                                       
                                          
                                             Trichoderma reesei (CBS 122001) abil toodetud 6-fütaasi (EC 3.1.3.26) preparaat minimaalse aktiivsusega:
                                       
                                    
                                           
                                       
                                       
                                          
                                                       
                                                   
                                                   
                                                      40 000 PPU (1) / g tahkel kujul
                                                   
                                                
                                                       
                                                   
                                                   
                                                      10 000 PPU/g vedelal kujul
                                                   
                                                
                                    
                        
                               
                           
                           
                              
                                 Trichoderma reesei (CBS 122001) abil toodetud 6-fütaasi (EC 3.1.3.26) toimeaine iseloomustus
                           
                        
                               
                           
                           
                              Analüüsimeetod (2):
                              6-fütaasi aktiivsus määratakse kindlaks kolorimeetrilise meetodiga, mille puhul mõõdetakse anorgaanilise fosfaadi vabanemist naatriumfütaadist, analüüsides fosfomolübdaatkompleksi taandamisel tekkivat värvust.
                           
                        
               
                  Nuumamiseks ja tõuaretuseks ettenähtud kodulinnud (v.a broilerkalkunid)
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Maksimaalne soovituslik doos täissööda kilogrammi kohta kõikide lubatud liikide puhul: 1 000 PPU
                           
                        
                              3.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              4.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  21.4.2020
               
            
                  Munalinnud
               
               
                  125 PPU
               
            
                  Sead (v.a emised)
               
               
                  250 PPU
               
            
         (1)  Üks PPU on ensüümi kogus, mis pH väärtusel 5,0 ja temperatuuril 37 °C vabastab naatriumfütaadist ühe mikromooli anorgaanilist fosfaati minutis.
      
         (2)  Analüüsimeetodite üksikasjad on esitatud ühenduse tugilabori veebilehel www.irmm.jrc.be/crl-feed-additives